# CIM Sueca

El Cinema Internacional de Merda de Sueca, abreujat CIM Sueca, és un festival de cinema independent de sèrie B, especialitzat en produccions de baix pressupost, en el qual està permés interactuar durant les projeccions: el públic, a més, atorga per votació els premis tant a les millors com a les pitjors peces.
La primera edició tingué lloc els dies 13, 14 i 16 de setembre de 2012 al claustre de la Biblioteca Suecana, amb la projecció de trenta audiovisuals seleccionats entre cent quinze peces rebudes de diferents països.
La tercera edició comptà amb l'assistència del director de Cannibal Dinner, Frank W. Montag; entre les projeccions també hi hagueren tres obres d'autors balears. El premi S.H.I.T. al millor llargmetratge es repartí entre la producció basca Joxean's Hil eben i l'alemanya Omnia.
En la quarta edició (2015), entre el 21 i el 27 de setembre es projectaren huitanta-sis obres, entre les quals díhuit llargmetratges: el llarg guanyador va ser Villorrio del Caudillo, paletos y cuchillos d'Alberto Vivó i Alan Arias; Guillaume Rieu guanyà el de millor curt per Tarim le Brave contre les mille et un effets.
En la convocatòria de la quinta edició, l'organització eliminà el jurat professional i conferí a la votació del públic la concessió de tots els guardons, als quals se n'afegiren un a la millor peça en valencià i un altre als efectes especials més imaginatius; la primera sessió tingué lloc dilluns 19 de setembre de 2016 amb la projecció de l'obra coral German Angst de Jörg Buttgereit, Andreas Marschall i Michal Kosakowski. La pel·lícula À la recherche de l'ultra-sex guanyà el S.H.I.T. de llargmetratge. Toni de l'Hostal actuà com a mestre de cerimònies.
L'edició del 2017 se celebrà del 22 al 30 de setembre al Centre Municipal Bernat i Baldoví, amb la projecció de cent huit peces i l'assistència dels cineastes Kim Chan Ki, Adam Baird i Juan Bodí: el llarg alemany Hard Way, The Action Musical i el curt català Justicia Justiciera III KungFu Karate Annihilator guanyaren els S.H.I.T. respectius; quant als premis Morralla a les peces pitjor valorades, el llarg peruà El Año del Apocalipsis i el curt indi The Trap foren els guardonats; al llarg de set jornades projectaren vint llargs i huitanta curtmetratges, amb sessions especials com una comentada en directe per Toni de l'Hostal.
Call TV de Norberto Ramos del Val guanyà el premi S.H.I.T. de 2018; el de curtmetratge se l'endugué El escarabajo al final de la calle de Joan Vives.
Després de cancel·lar l'edició del 2020 per la pandèmia de COVID-19 i de fer una retrospectiva el 2021, la X edició se celebrà el 2023.

## Referències

* ↑ «Arranca el Cinema Internacional de Merda de Sueca, «un dels festivals més imbècils del món»». ABC, 18-09-2017 [Consulta: 20 setembre 2017].
* ↑ Europa Press «Un festival para películas de mierda» (en castellà). El Mundo. Europa Press, 24-09-2014 [Consulta: 31 març 2018].
* ↑ Joan Gimeno «Sueca proyectará un centenar de obras del cine más cutre» (en castellà). Levante-EMV, 15-09-2016 [Consulta: 31 març 2018].
* ↑ «Arranquen les projeccions del Festival CIM de Sueca». RiberaExpress, 13-09-2012 [Consulta: 20 setembre 2017]. Arxivat 21 de setembre 2017 a Wayback Machine.
* ↑ Europa Press «Un festival para películas de mierda» (en castellà). El Mundo. Europa Press, 25-09-2014 [Consulta: 21 setembre 2017].
* ↑ Javier Matesanz. «Varios cortos baleares en el CIM Sueca de cine» (en castellà). Fancultura, 04-08-2014. [Consulta: 21 setembre 2017].
* ↑ «El festival de cine de mierda tira de la cadena» (en castellà). Valencia News, 07-10-2014 [Consulta: 22 setembre 2017]. Arxivat 23 de setembre 2017 a Wayback Machine. «Còpia arxivada». Arxivat de l'original el 2017-09-23. [Consulta: 22 setembre 2017].
* ↑ Carlos Aimeur «Así es la película de mierda del año, y es española» (en castellà). Valencia Plaza, 30-09-2015 [Consulta: 2 novembre 2017].
* ↑ «El Festival de Cine de Merda CIM Sueca obri la seua convocatòria». Diari La Veu, 16-01-2015 [Consulta: 21 setembre 2017].
* ↑ «Horror germánico en el CIM» (en castellà). ElDiario.es, 25-09-2016 [Consulta: 21 setembre 2017].
* ↑ «Una película eròtica-còmica guanya el festival de Cinema Internacional de Merda de Sueca». Sueca.es [Consulta: 21 setembre 2017].
* ↑ Ken Wynne «CIM-Sueca 2016 Film Festival Award Winners» (en anglés). Attack From Planet B, 06-10-2016 [Consulta: 31 març 2018].
* ↑ «Sueca projecta el pitjor cinema». Levante-EMV, 19-09-2017 [Consulta: 20 setembre 2017].
* ↑ «El públic del CIM de Sueca premia el llargmetratge ‘Hard Way, The Action Musical'». RiberaBaixa.info, 07-10-2017 [Consulta: 31 març 2018].
* ↑ «El llargmetratge Call TV de Norberto Ramos guanya el CIM de Sueca». RiberaExpress, 24-09-2018 [Consulta: 25 octubre 2018]. Arxivat 12 August 2020$^{[Datemismatch]}$ a Wayback Machine.
* ↑ Javier Caro. «El cine "de merda" tiene su festival y está en Sueca» (en castellà). Valencia Plaza, 12-08-2023. [Consulta: 22 agost 2024].